Polonia își propune să-și consolideze apărarea împotriva a ceea ce spune că este o amenințare în creștere din partea Rusiei și Belarusului printr-un program de securitate de 10 miliarde de zloți (două miliarde de lire sterline).
Polonia va investi suma uriașă pentru a face granița de est "de netrecut de către un potențial inamic", a declarat premierul Donald Tusk într-o conferință de presă.
"Demarăm un proiect major pentru construirea unei frontiere sigure, inclusiv un sistem de fortificații", a spus Tusk.
Granița Poloniei cu Belarus a fost în centrul atenției din cauza numărului mare de migranți care au încercat să intre în UE.
Autoritățile europene au acuzat Belarusul, un aliat al rușilor, că încearcă să provoace o criză a migranților în UE.
La frontieră există deja un gard care are peste 180 km lungime și 5,5 m înălțime. Gardul este dotat cu un sistem de camere și senzori care monitorizează frontiera, potrivit mediafax.ro.